**Informasjon til foreldre / pårørende ved isolering**

Isolering av barn og foreldre er av og til nødvendig. Hensikten er å hindre at andre får samme infeksjon som barn / foreldre. Det behøver ikke bety at den som blir isolert er syk, men at enkelte bakterier eller virus har lett for å spre seg for eksempel gjennom hoste, puss (verk), avføring eller urin.

**For å hjelpe oss å hindre smittespredning til andre barn på 3D, andre poster på SUS, kantinen med mer ber vi besøkende å gjøre følgende:**

* Husk å ta av deg ringer og klokker. Vask hendene i 40 - 60 sekunder før du går inn i avdelingen, tørk hendene godt. Bruk deretter desinfeksjonsmiddel. Ta så mye at hendene blir dekket og gni hendene i 20 – 30 sekunder. Bruk automatisk døråpner uten å berøre den.
* Desinfiser alltid hendene før du tar i barnet.
* Når du skal holde barnet, bruk en sykehusskjorte og ikke hansker.
* Etter stell, når du har holdt barnet, etter du har pumpet deg og levert melk, utfør håndhygiene.
* Mødre bruker egen pumpe på rommet sitt. Bruk om mulig engangsflasker og engangsskjold. Lever eventuelt brukt utstyr til den av pleiepersonalet som har barnet.
* Gulvet på sykehus er skittent allerede ett par timer etter rengjøring. Det som faller i gulvet er skittent, og skal kastes i søppel eller skittentøy. Dette gjelder for eks. en bleie eller sengetøy. Barn må ikke krype på gulvet. Ikke sett vesker på gulvet, eller bruk smokker / tutter som har falt på gulvet.
* Foreldre som har barn som er isolert på 3D har ikke adgang til felles dagligstue, kaffeautomat, vanndispenser eller kjøkkenkrok. Bruk kjøleskap, toalett og dusj på eget rom.
* En kan gå i kantinen under forutsetning av at en utfører god håndhygiene når en forlater 3D og spriter hendene før en går inn i kantinen – sprit henger på veggen til venstre ved inngangen.
* En skal ikke besøke andre avdelinger på sykehuset
* Ved visse typer smitte kan retningslinjene bli strengere enn det som står over.

***Med vennlig hilsen personalet ved 3D Nyfødt intensiv***